hotchpotch/miracl-hf-unified huggingface dataset:
ละมุดขาว
ละมุดขาว หรือcochitzapotl ใน ภาษานาฮวต แปลตรงตัวว่าละมุดหลับ เป็นพืชในวงศ์ส้ม (Rutaceae) ใบประกอบ ผลกลมแก่แล้วเป็นสีเหลือง สุกรับประทานได้ รสชาติคล้ายท้อหรือสาลี่ เมล็ดเมื่อเผาแล้วเป็นผงใช้เป็นยานอนหลับ ช่วยลดอัตราการเต้นของหัวใจ
ในละมุดขาวพบสารออกฤทธิ์ทางเภสัชวิทยาหลายตัว เช่น "N"-methylhistamine, "N","N"-dimethylhistamine histamine 2′,5,6-Trimethoxyflavone, 2′,5,6,7-tetramethoxyflavone (ซาโพทิน) และ 5-hydroxy-2′,6,7-trimethoxyflavone (ซาโพทินิน) ซาโพทินมีฤทธิ์เป็นสารต้านการเกิดมะเร็งในเซลล์มะเร็งลำไส้
กระเจี๊ยบละว้า
กระเจี๊ยบละว้า () เป็นพืชในวงศ์ Malvaceae เป็นไม้ล้มลุก ลำต้นตั้งตรง รากแก้วมีลักษณะคล้ายหัว ลำต้นเหนือดินมีหนามยาว ดอกช่อ มีริ้วประดับ ดอกสีเหลือง แกนกลางเป็นสีม่วงขนาดเล็ก ผลรูปรีเป็นแคบซูลมีหนามแข็ง เมล็ดมาก พบในอินเดีย พม่า อินโดจีน จีนตอนใต้ อินโดนีเซีย ฟิลิปปินส์ หัวรับประทานได้
เมซีเย 74
เมซีเย 74 () หรือที่รู้จักกันดีในชื่อ NGC 628 เป็นดาราจักรชนิดก้นหอยคว่ำหน้าในกลุ่มดาวปลา ตั้งอยู่ห่างจากโลกในระยะประมาณ 32 ล้านปีแสง ค้นพบโดย Pierre Méchain ในปี ค.ศ. 1780
สัทธัมมปกาสินี
สัทธัมมปกาสินี หรือ สัทธัมมัปปกาสินี (สทฺธมฺมปฺปกาสินี) เป็นคัมภีร์อรรถกถาปฏิสัมภิทามรรค ในขุททกนิกาย พระสุตตันตปิฎก แบ่งเป็น 2 ภาค อธิบายความในปฏิสัมภิทามรรคทั้งหมด เป็นผลงานของพระมหานามะแต่งตามคำอาราธนาของมหานามอุบาสก ทั้งนี้ ชื่อคัมภีร์มีความหายว่า อรรถกถาที่ประกาศพระสัทธรรมให้แจ่มแจ้ง ให้รู้ชัด เป็นคำอธิบายขยายความของพระคัมภีร์ปฏิสัมภิทามรรคให้แจ่มแจ้งชัดเจนนั่นเอง
ผู้รจนาคัมภีร์นี้คือพระมหานามะเถระ เป็นชาวลังกา แห่งสำนักมหาวิหาร คณะสงฆ์หลักของลังกาทวีปในยุคสมัยนั้น และเป็นสำนักเดียวกับพระพุทธโฆสะ หรือพระพุทธโฆษาจารย์ โดยพระเถระผู้รจนาได้กล่าวไว้ในตอนท้ายของคัมภีร์นี้ว่า ท่านอุตรมันตีอุบาสก ได้สร้างบริเวณะ หรือเสนาสนะขึ้นในสำนักมหาวิหาร ท่านได้พำนักอยู่ในอุตตรมันตีบริเวณะนี้ และได้แต่งอรรถกถาสัทธัมมปกาสินีจนแล้วเสร็จในปีที่ 3 หลังการสิ้นพระชนม์ของพระเจ้าโมคคัลลานะ กษัตริย์แห่งลังกาทวีป
อย่างไรก็ตาม กษัตริย์ลังกาที่มีพระนามโมคคัลลานะและครองราชสมบัติในสมัยกรุงอนุราธปุระเป็นราชธานี มีถึง 2 พระองค์ องค์ที่ 1 สิ้นพระชนม์พ.ศ. 1038 ส่วนองค์ที่ 2 สิ้นพระชนม์พ.ศ. 1090 จึงมีผู้สันนิษฐานว่า คัมภีร์สัทธัมมปกาสินี น่าจะสามารถกำหนดอายุคร่าวๆ อยู่ในช่วงพุทธศตวรรษที่ 11 ส่วนคัมภีร์จูฬคันถวงศ์ ระบุว่า พระมหานามะรจนาคัมภีร์นี้ โดยได้รับการอาราธนาโดยอุบาสกที่มีชื่อเดียวกับท่าน คือมหานามะ
ผู้เชี่ยวชาญด้านพุทธศาสนาบางท่านให้ข้อสันนิษฐานว่า สัทธัมมปกาสินี อาจรจนาขึ้นระหว่างปีพ.ศ. 1042 - 1102 แม้ว่าจะหาข้อสรุปที่ชัดเจนในเรื่องปีที่รจนาไม่ได้ แต่สิ่งที่แน่นอนประหารหนึ่งก็คือ คัมภีร์นี้ถูกรจนาขึ้นในช่วงหลังยุคพระพุทธโฆสะ โดยพระมหานามะเองนั้นก็นับได้ว่าเป็นหนึ่งในผู้สืบทอดแนวทางของพระพุทธโฆสะ อันเป็นพระอรรถกถาจารย์ผู้ยิ่งใหญ่
เนื้อเรื่องเริ่มต้นด้วยคัมถารัมภกถา คือคำเริ่มคัมภีร์ และต่อมาพรรณนาความในปฏิสัมภิทามรรคปกรณ์ไว้อย่างละเอียด ซึ่งแบ่งออกเป็น 3 หมวด คือ 1. มหาวรรค คือหมวดขนาดใหญ่, 2. มัชฌมิวรรค คือหมวดขนาดกลาง หรือเรียกว่า ยุคนันธวรรค และ 3. จุลวรรค คือหมวดเล็ก หรือเรียกว่า ปัญญาวรรค และได้มีคำลงท้ายที่เรียกว่า นิคมกถา
เนื้อหาหลักของสัทธัมมปกาสินี เป็นการขยายความข้อธรรมที่พระสารีบุตรได้แสดงไว้ในปฏิสัมภิทามรรคอย่างละเอียดพิสดารยิ่งขึ้น มีการอธิบายลักษณะของขันธ์ 5 และลักษณะธรรมต่างๆ มีการอธิบายแนวทาง กระบวนการ หรือมรรค และผลแห่งการปฏิบัติธรรมโดยละเอียด เช่นการอธิบายลักษณะของสุขโสมนัส ว่า เกิดขึ้นเพราะอาศัยทุกข์ คือ ความยินดีในทุกข์ ความไม่เที่ยงแห่งทุกข์ความแปรปรวน เป็นธรรมดาแห่งทุกข์ คือ โทษแห่งทุกข์ การนำออกซึ่งฉันทราคะการละฉันทราคะในทุกข์ คือ อุบายเครื่องสลัดออกแห่งทุกข์ นิพพานนั้นแล คือ อุบายเครื่องสลัดออกแห่งทุกข์ (อรรถกถาสัจนิทเทส)
ตัวอย่างการอธิบายหลักธรรมและการปฏิบัติธรรมและผลของการปฏิบัติธรรมเช่น การอธิบายถึงลักษณะของศีลว่า มีความสะอาดเป็นปัจจุปัฏฐาน มีหิริ และโอตตัปปะ เป็นปทัฏฐาน (อรรถกถาสีลมยญาณุทเทส) มีการอธิบายว่า เจโตปริยญาณ คือญาณในการกำหนดด้วยใจ ด้วยการแผ่ไป (อรรถกถาเจโตปริยญาณุทเทส) การอธิบายลักษณะของวิปัสสนูปกิเลส ว่ามี 10 ประการ คือโอภาส - แสงสว่าง, ญาณ - ความรู้, ปีติ - ความอิ่มใจ, ปัสสัทธิ - ความสงบ, สุข - ความสุข, อธิโมกข์ - ความน้อมใจเชื่อ, ปัคคหะ - ความเพียร, อุปัฏฐาน - ความตั้งมั่น, อุเบกขา - ความวางเฉย และนิกันติ - ความใคร่ เป็นต้น
โดยสังเขปแล้ว สัทธัมมปกาสินีเป็นดั่งคู่มือในการปฏิบัติตามมรรคอันสมเด็จพระสัมมาสัมพุทธเจ้าทรงค้นพบ และพระสารีบุตรอัครสาวกได้รวบรวม และพรรณนาไว้อย่างเป็นระบบ นับเป็นวรรณกรรมเชิงอรรถาธิบายแนวทางปฏิบัติทางศาสนาที่ล้ำค่ายิ่ง สำหรับผู้แสวงหาหนทางหลุดพ้นตามคำสอนของสมเด็จพระสัมมาสัมพุทธเจ้า
โรงเรียนวัดลาดปลาดุก
ที่ตั้ง ณ เลขที่ 99/99 หมู่ 6 ตำบลบางรักพัฒนา 
อำเภอบางบัวทอง จังหวัดนนทบุรี[11110]
โรงเรียนวัดลาดปลาดุกก่อตั้งขึ้นเมื่อ พ.ศ. 2476 โดยพระครูอธิการธูป จันทะโชโต ต่อมาปี พ.ศ. 2523 พระพิมลศีลาจาร เจ้าอาวาสวัดลาดปลาดุกผู้อุปการะโรงเรียนได้รับบริจาคที่ดินจำนวน 5 ไร่ จากคุณสำรวย รัตนผลิน เพื่อสร้างอาคารเรียน พ.ศ. 2539 พระครูวิบูลนนทกิจได้เป็นประธานในการจัดหาเงินมาถมที่ดิน และได้รับเงินงบประมาณจากทางราชการเพื่อสร้างอาคารเรียน เป็นแบบสปช 2/28 ขนาด 9 ห้องเรียน
พ.ศ. 2542 ทางราชการได้จัดสรรเงินงบประมาณเพื่อสร้างอาคารเรียน 4 ชั้น 24 ห้องเรียน ชื่อว่า “อาคารเฉลิมพระเกียรติ 72 พรรษา” และได้ย้ายจากที่เดิมมาเป็นแบบสปช 2/28 ขนาด 24 ห้องเรียน
พ.ศ. 2547 พระครูวิบูลนนทกิจได้เป็นประธานในการจัดหาเงินเพื่อสร้างอาคารเรียน 4 ชั้น 15 ห้องเรียนชื่อว่า “อาคารพระครูวิบูลนนทกิจ”เป็นแบบสปช 2/28 ปรับปรุง ขนาด 15 ห้องเรียน 
และเมื่อวันที่ 7 มีนาคม 2556 ได้ผ่านการประเมินเป็นโรงเรียนต้นแบบ โรงเรียนในฝัน โรงเรียนดีประจำอำเภอ รุ่นที่ 3
ต้นไม้ประจำโรงเรียน ต้นประดู่กิ่งอ่อน
สีประจำโรงเรียน สีเหลือง - สีฟ้า
อัตลักษณ์ของโรงเรียน โรงเรียนวิถีพุทธ
เอกลักษณ์ ยิ้มไหว้
ปฐมวัย-มัธยมศึกษาปีที่ 3
ปัจจุบันมีนักเรียนจำนวน 1,288 คน
โรงเรียนวัดลาดปลาดุกเป็นโรงเรียนขยายโอกาสแห่งแรกในอำเภอบางบัวทอง
พระพิมูลศีลาจาร (แสวง ปภังกโร)
ภูมิลำเนา จังหวัดนนทบุรี อำเภอบางบัวทอง
วันเกิด ๑๑ ตุลาคม ๒๔๗๗ ปีจอ
อุปสมบท ๑๔ เมษายน ๒๔๙๗
วิทยฐานะ น.ธ.เอก, ป.๔
1.สำนักงานเขตพื้นที่การศึกษาประถมศึกษานนทบุรี เขต 2 http://www.nonedu2.net/
2.ข้อมูลพื้นฐาน โรงเรียนวัดลาดปลาดุก http://data.bopp-obec.info/emis/schooldata-view.php?School_ID=1012230080&Area_CODE=1202
3.http://www.watladpladuk.net/index.php?mod=news_full&id_news=45&path=web/news
บาวด์ฟอร์กลอรี (2013)
บาวด์ฟอร์กลอรี (2013) () เป็นรายการเพย์-เพอร์-วิวมวยปล้ำอาชีพของโทเทิล นอนสต็อป แอคชั่น เรสต์ลิง (TNA) โดยจะจัดในวันที่ 20 ตุลาคม ค.ศ. 2013 ที่ Viejas Arena San Diego, California บาวด์ออฟกลอรีครั้งนี้เป็นครั้งที่ 9
ฟุตบอลชายหาดทีมชาติรัสเซีย
ฟุตบอลชายหาดทีมชาติรัสเซีย () เป็นตัวแทนประเทศรัสเซียในการแข่งขันฟุตบอลชายหาดระหว่างประเทศ ที่อยู่ภายใต้การควบคุมโดยสหภาพฟุตบอลรัสเซียซึ่งเป็นองค์กรกีฬาฟุตบอลในประเทศรัสเซีย
"อิงจากเดือนกันยายน ค.ศ. 2013"
ผู้ฝึกสอน: มิคาอิล ลิกาเชฟ
ตถาคตครรภ์
ในศาสนาพุทธฝ่ายมหายานมีการตีความ ตถาคตครรภ์ () หรือ พุทธธาตุ ( "ฝอซิ่ง") แตกต่างกันในแต่ละสำนัก โดยทั่วไปถือว่า ตถาคตครรภ์ เป็นภาวะบริสุทธิ์ดั้งเดิมที่มีอยู่ในจิตทั้งหลาย ภาวะนี้จึงเป็นเหมือนเมล็ดพันธุ์ (พีชะ) ที่จะพัฒนาไปสู่การตรัสรู้ต่อไป
คำว่า ตถาคตครรภ์ เป็นคำสมาสมาจากคำว่า "ตถาคต" (พระพุทธเจ้า) + "ครรภ์" (สารัตถะ) ตถาคตครรภ์ จึงหมายถึงสารัตถะของพระพุทธเจ้า ในขณะที่ 佛性 ในภาษาจีนหมายถึงธรรมชาติของพระพุทธเจ้า ส่วนนิกายวัชรยานนิยามใช้คำว่าสุคตครรภ์
พระสูตรมหายานที่กล่าวถึง "ตถาคตครรภ์" มีหลายพระสูตร ได้แก่ ตถาคตครรภสูตร ศรีมาลาเทวีสิงหนาทสูตร มหายานมหาปรินิรวาณสูตร ลังกาวตารสูตร อวตังสกสูตร มหายานศรัทโธตปาทศาสตร์ เป็นต้น
กาหยีเขา
กาหยีเขา ภาคใต้เรียกหยีเขา เป็นพืชเขตร้อนในวงศ์ Leguminosae ผลรับประทานได้ โดยมีเปลือกหนาแข็ง สีน้ำตาลหุ้ม พบในเอเชียตะวันออกเฉียงใต้และภาคใต้ของไนจีเรีย เปลือกและใบมีฤทธิ์เป็นยาสมุนไพร ผลมีรสคล้ายมะขาม
ยอด พิมพิสาร
พระคุณเจ้ายอร์ช ยอด พิมพิสาร (19 มกราคม พ.ศ. 2476 - 18 ธันวาคม 2560) บาทหลวงโรมันคาทอลิกคณะพระมหาไถ่ ชาวกรุงเทพมหานคร เคยดำรงตำแหน่งมุขนายกกิตติคุณมิสซังโรมันคาทอลิกอุดรธานี
พระคุณเจ้ายอร์ช ยอด พิมพิสาร เกิดเมื่อวันที่ 19 มกราคม พ.ศ. 2476 เป็นบุตรคนโตของนายชำนิ และนางสุภา พิมพิสาร รับศีลล้างบาปและศีลกำลังที่อาสนวิหารอัสสัมชัญ เมื่อโตขึ้นได้ศึกษาที่โรงเรียนอัสสัมชัญตั้งแต่ชั้น ป. 1 จนจบชั้น ม. 6 ในระหว่างที่ศึกษาอยู่ที่นี่ บาทหลวงมอริส ยอลลี มิชชันนารีคณะมิสซังต่างประเทศแห่งกรุงปารีส ได้สนับสนุนให้เด็กชายยอดเข้าคณะนักบวชคาทอลิก และพาไปพบบาทหลวงคณะพระมหาไถ่ เด็กชายยอดจึงสนใจเข้าคณะนี้ และได้เดินทางไปศึกษาที่เซมินารีคณะพระมหาไถ่ ที่ประเทศฟิลิปปินส์ ตั้งแต่ พ.ศ. 2493-2496 แล้วย้ายไปศึกษาที่เซมินารีคณะพระมหาไถ่ที่รัฐวิสคอนซิน สหรัฐอเมริกา ตั้งแต่ปี พ.ศ. 2496-2512 ได้ปฏิญาณตนตลอดชีพเป็นนักบวชคณะพระมหาไถ่เมื่อวันที่ 2 กรกฎาคม พ.ศ. 2496 ได้รับศีลอนุกรมเป็นพันธบริกรในปี พ.ศ. 2501 และเป็นบาทหลวงในวันที่ 24 มิถุนายน ปีเดียวกัน โดยมีอัครมุขนายกอัลเบิร์ต เกรกอรี มาเยอร์ ประมุขอัครมุขมณฑลมิลวอคีในขณะนั้น เป็นผู้โปรดศีล ท่านปฏิบัติศาสนกิจที่นั่นจนถึงปี พ.ศ. 2503 จึงเดินทางกลับมาประเทศไทย
เมื่อกลับถึงไทยแล้ว ท่านได้ทำหน้าที่เป็นอาจารย์ประจำเซมินารีพระมารดานิจจานุเคราะห์ ศรีราชา แล้วย้ายมาเป็นผู้ช่วยอธิการโบสถ์พระมหาไถ่ กรุงเทพฯ เป็นเวลา 3 ปี จากนั้นจึงได้รับแต่งตั้งเป็นอธิการโบสถ์ ต่อมาได้ย้ายไปเป็นอธิการโบสถ์ที่จังหวัดขอนแก่น เมื่อพระคุณเจ้าแคลเรนซ์ เจมส์ ดูฮาร์ต ลาออกจากตำแหน่งมุขนายกมิสซังโรมันคาทอลิกอุดรธานี สมเด็จพระสันตะปาปาปอลที่ 6 ได้แต่งตั้งบาทหลวงยอดสืบตำแหน่งมุขนายกแทนตั้งแต่วันที่ 2 ตุลาคม พ.ศ. 2518 ได้รับการอภิเษกเป็นมุขนายกเมื่อวันที่ 12 ธันวาคม ปีเดียวกัน
พระคุณเจ้ายอดดำรงตำแหน่งมุขนายกมิสซังอุดรธานีจนถึงวันที่ 14 พฤศจิกายน พ.ศ. 2552 จึงลาเกษียณ และดำรงตำแหน่งมุขนายกกิตติคุณจวบจนปัจจุบัน
นอกจากตำแหน่งมุขนายกมิสซังโรมันคาทอลิกอุดรธานีแล้ว พระคุณเจ้ายอดยังเคยดำรงตำแหน่งสำคัญหลายตำแหน่งในศาสนจักรโรมันคาทอลิกในประเทศไทย อาทิเช่น
พระคุณเจ้ายอร์ช ยอด พิมพิสาร ถึงแก่มรณภาพเมื่อวันจันทร์ที่ 18 ธันวาคม 2560 เวลา 14.10 น. ณ โรงพยาบาลเอกอุดร
นูมมิ ราเพช
นูมี ราพาซ (อังกฤษ: Noomi Rapace) เป็นที่จับตามองของวงการบันเทิงทั่วโลกจากการแสดงของเธอที่มีความโดดเด่นจนน่าตกใจและได้รับคำชมจากเหล่านักวิจารณ์ในการแสดงเป็น ลิสเบ็ธ ซาลานเดอร์ ในภาพยนตร์ที่เป็นการดัดแปลงของ สเตจ ลาร์สสัน เรื่อง Millennium Trilogy: The Girl With the Dragon Tattoo, The Girl Who Played With Fire และ The Girl Who Kicked The Hornet's Nest
เมื่อไม่นานนี้ราพาซปรากฏตัวคู่กับโรเบิร์ต ดาวนีย์ จูเนียร์ และ จู้ด ลอว์ ในภาพยนตร์ภาคต่อของกาย ริตชี่ เรื่อง Sherlock Holmes: A Game of Shadows โดยรับบทแสดงเป็น ซิม หมอดูชาวยิปซีผู้เห็นอะไรมากกว่าที่เธอบอกออกไป
ตอนนี้ราพาซกำลังแสดงในภาพยนตร์ของผู้กำกับไบรอัน เดอ พัลม่า เรื่อง Passion ที่แสดงร่วมกับราเชล แม็คอดัมส์ เธอรับบทเป็นอิซาเบล ผู้บริหารด้านโฆษณาผู้มีความลำบากที่วางแผนแก้แค้นเจ้านายและผู้ช่วยของเธอที่ขโมยไอเดีย ราพาซมีกำหนดแสดงภาพยนตร์แอ็คชั่นระทึกขวัญ เรื่อง Dead Man Down ที่เธอกลับมาร่วมงานกับผู้กำกับ นีลส์ อาร์เด็น ออปเลฟ และแสดงร่วมกับโคลิน ฟาร์เรล ราพาซจะรับบทแสดงเป็น บีตไรซ์ เหยื่อจากการก่ออาชญากรรมที่หาทางล้างแค้น
ราพาซเริ่มอาชีพการแสดงของเธอตอนอายุ 7 ขวบที่ประเทศไอซ์แลนด์ด้วยเรื่อง In the Shadow of the Raven จากนั้นเธอแสดงในภาพยนตร์และมีผลงานทางทีวีมากกว่า 20 เรื่อง ในปี 2007 เธอสร้างความโดดเด่นบนจอภาพยนตร์ด้วยการแสดงที่แหวกแนวในภาพยนตร์ภาษาเดนมาร์กเมื่อปี 2007 เรื่อง Daisy Diamond ในภาพยนตร์เรื่องนั้นราพาซแสดงเป็นคุณแม่วัยรุ่นผู้ประสบปัญหาที่ต้องจากบ้านของเธอมาเพื่อตามหาความฝัน จนในที่สุดต้องพบกับความผิดหวังและเจอเรื่องเลวร้ายมาอย่างต่อเนื่อง จากการแสดงของเธอทำให้เธอได้รับเกียรติจากรางวัล Bodil Award (Danish Critics Award) และ Robert Award (Academy Award ของชาวเดนมาร์ก) สาขานักแสดงนำหญิงยอดเยี่ยม
ราพาซได้รับการยกย่องอย่างยิ่งใหญ่จากการแสดงของเธอที่โดดเด่นในภาพยนตร์ เรื่อง The Girl with the Dragon Tattoo ภาพยนตร์ตอนแรกของ Millennium Trilogy ที่มีการเปิดตัวขึ้นเมื่อเดือนกุมภาพันธ์ 2009 ที่ประเทศสวีเดน เธอได้รับรางวัล Best Actress Guldbagge Award (Academy Award ของชาวสวีเดน) และรางวัล Actress International Jupiter Award (Germany) นอกจากนั้นเธอยังได้รับการเสนอชื่อเข้าชิงรางวัล Orange British Academy Film Award สาขานักแสดงนำหญิง และรางวัล Best Actress European Film Award จากบทบาทการแสดงของเธอ ราพาซได้รับคำชมจากการแสดงของเธอมาอย่างงต่อเนื่องในภาพยนตร์ภาคต่อตอนที่ 2 และ 3 เรื่อง The Girl Who Played With Fire และ The Girl Who Kicked The Hornet's Nest
ผลงานที่มีชื่อเสียงของเธอนอกจากนั้นยังรวมถึงผลงานแรกของผู้กำกับเพอร์นิลล่า ออกัสต์ เรื่อง Beyond (Svinalägorna) ในประเทศสวีเดน ภาพยนตร์มีการฉายที่งาน Venice Film Festival เมื่อปี 2010 และได้รับรางวัล Venice Critic's Week prize ภาพยนตร์อิงมาจากนิยายขายดีซึ่งเป็นเรื่องราวที่สะเทือนอารมณ์เกี่ยวกับชีวิตวัยเด็กที่น่าเศร้าของหญิงสาวที่เติบโตขึ้นมาในบ้านที่มีการใช้ความรุนแรงและติดแอลกอฮอล์ ต่อจากเรื่อง Beyond ราพาซแสดงในภาพยนตร์ระทึกขวัญชาวนอร์เวย์ ผลงานของ Pål Sletaune เรื่อง Babycall เป็นเรื่องราวเกี่ยวกับคุณแม่ยังสาวที่เชื่อว่าเธอได้ยินเรื่องราวของการฆาตกรรมมาอย่างไม่ตั้งใจ จากการแสดงของราพาซทำให้เธอได้รับรางวัล Best Actress อันทรงเกียรติที่งาน Rome Film Festival เมื่อปี 2011
ราพาซเกิดที่ประเทศสวีเดน เธอเป็นลูกสาวของ โรเจลิโอ ดูแรน นักร้องวง Flamenco
วอลเลย์บอลหญิงชิงแชมป์แอฟริกา 2007
วอลเลย์บอลหญิงชิงแชมป์แอฟริกา 2007 () เป็นการแข่งขันวอลเลย์บอลหญิง จำนวน 10 ทีม ระหว่างวันที่ 5-11 กันยายน 2007 ที่ไนโรบี ประเทศเคนยา ทีมชนะเลิศที่ได้สิทธิ์เข้าแข่งขันวอลเลย์บอลหญิงเวิลด์คัพ 2007 ระหว่างวันที่ 2-16 พฤศจิกายน 2007 ที่ประเทศญี่ปุ่น
การลงประชามติเอกราชติมอร์ตะวันออก พ.ศ. 2542
การลงประชามติเกี่ยวกับเอกราชของติมอร์ตะวันออก พ.ศ. 2542 เกิดขึ้นเมื่อ 30 สิงหาคม พ.ศ. 2542 โดยเกิดขึ้นตามคำเรียกร้องของประธานาธิบดีฮาบีบีของอินโดนีเซียต่อโคฟี อันนัน เลขาธิการทั่วไปแห่งสหประชาชาติ เมื่อ 27 มกราคม พ.ศ. 2542 เพื่อให้จังหวัดติมอร์ตะวันออกตัดสินใจว่าจะอยู่กับอินโดนีเซียหรือเป็นเอกราช
ประธานาธิบดีฮาบีบีได้แสดงความเห็นว่าต้นทุนในการสนับสนุนจังหวัดติมอร์ตะวันออกไม่สมดุลและไม่ก่อให้เกิดกำไรแก่อินโดนีเซีย จึงได้ตัดสินใจให้จังหวัดที่ไม่ใช่ส่วนหนึ่งของเขตแดนเขตแดนดั้งเดิมเมื่อ พ.ศ. 2488 ตัดสินใจว่าจะอยู่กับอินโดนีเซียหรือไม่
หลังจากที่ฮาบีบีได้ยื่นข้อเสนอ สหประชาชาติได้เจรจากับรัฐบาลอินโดนีเซียและรัฐบาลโปรตุเกส ต่อมาในวันที่ 5 พฤษภาคม พ.ศ. 2542 ได้ออกข้อตกลงระหว่างสาธารณรัฐอินโดนีเซียและสาธารณรัฐโปรตุเกสเกี่ยวกับปัญหาติมอร์ตะวันออก ซึ่งให้รายละเอียดของการลงประชามติ โดยมีตัวเลือกระหว่างการคงอยู่กับอินโดนีเซียในฐานะเขตปกครองตนเองพิเศษ หรือแยกออกจากอินโดนีเซีย การลงประชามติดำเนินการโดย คณะตัวแทนสหประชาชาติในติมอร์ตะวันออก (United Nations Mission in East Timor; UNAMET) มีประชาชน 450,000 คนลงทะเบียนเพื่อลงประชามติ โดยมี 13,000 คนอยู่นอกติมอร์ตะวันออก
ข้อตกลงระหว่างอินโดนีเซียและโปรตุเกสได้รวมกรอบรัฐธรรมนูญเกี่ยวกับเขตปกครองตนเองพิเศษติมอร์ตะวันออกเป็นภาคผนวก ซึ่งเป็นการจัดตั้งเขตปกครองตนเองภายในสาธารณรัฐอินโดนีเซีย โดยอินโดนีเซียจะเข้าควบคุมการป้องกันประเทศ กฎหมาย เศรษฐกิจและความสัมพันธ์กับต่างประเทศ
ผู้ออกเสียงจะต้องตอบคำถามต่อไปนี้:
รัฐบาลอินโดนีเซียยอมรับผลในวันที่ 19 ตุลาคม โดยยกเลิกกฎหมายที่ผนวกติมอร์ตะวันออกเป็นส่วนหนึ่งของอินโดนีเซีย สหประชาชาติได้ตั้ง องค์การบริหารช่วงเปลี่ยนผ่านแห่งสหประชาชาติในติมอร์ตะวันออก (UNTAET) ซึ่งนำไปสู่การประกาศเอกราชเมื่อเดือนพฤษภาคม พ.ศ. 2545
วอลเลย์บอลหญิงชิงแชมป์แอฟริกา 2005
วอลเลย์บอลหญิงชิงแชมป์แอฟริกา 2005 () เป็นการแข่งขันวอลเลย์บอลหญิง จำนวน 8 ทีม จัดการแข่งขันระหว่างวันที่ 8-15 กันยายน 2005 ที่อาบูจา ประเทศไนจีเรีย
อันดรี บูห์ลิตสกี
อันดรี นิโคไลวิช บูห์ลิตสกี (; ; 7 กุมภาพันธ์ ค.ศ. 1982 — ) เป็นนักกีฬาฟุตบอลชายหาดชาวรัสเซีย ผู้ซึ่งเป็นตัวแทนของทีมชาติรัสเซียในการแข่งขันระดับนานาชาติ โดยทำหน้าที่ในตำแหน่งผู้รักษาประตู
บูห์ลิตสกีเป็นผู้รักษาประตูที่ประสบความสำเร็จอย่างสูง ซึ่งได้รับเลือกให้เป็นผู้รักษาประตูยอดเยี่ยมของการแข่งขันอีบีเอสแอล ฤดูกาล 2007 โดยเป็นผู้คว้ารางวัลผู้รักษาประตูยอดเยี่ยมในฤดูกาลเรกูลาร์เฟสอีเวนท์ได้ถึง 3 สมัยติดต่อกัน
โนะโบะรุ ยะมะงุชิ
โนะโบะรุ ยะมะกุชิ () เป็นนักเขียนไลท์โนเวลและฉากเกมจากจังหวัดอิบะระกิ ประเทศญี่ปุ่น เป็นผู้เขียนเรื่อง "อสูรรับใช้ของยาย 0 สนิท"
วงศ์ขนุนดิน
วงศ์ขนุนดิน หรือ Balanophoraceae เป็นวงศ์ของพืชมีดอกที่เป็นพืชเบียน ประกอบด้วย 17 สกุลและมีสมาชิกประมาณ 50 สปีชีส์ พบในพื้นที่ชื้น โดยเจริญกับไม้ยืนต้น และจะโผล่ให้เห็นเฉพาะช่อดอก มีดอกย่อยขนาดเล็กจำนวนมาก ผลเป็นแบบเมล็ดเดียวหรือแบบเปลือกแข็ง ส่วนที่อยู่ใต้ดินยึดกะโฮสต์ มองคล้ายหัวแต่ไม่มีราก พืชเหล่านี้ไม่มีคลอโรฟิลล์
ระบบ APG IIไม่ได้จัดให้วงศ์นี้อยู่ในอันดับใด แต่ในระบบ APG III และ AP-Websiteจัดให้อยู่ในอันดับ "Santalales" (post APG II), ซึ่งงในระบบ Cronquist ได้จัดไว้เช่นกัน
งานประกาศผลรางวัลออสการ์ ครั้งที่ 86
งานประกาศผลรางวัลออสการ์ ครั้งที่ 86 เป็นงานที่จะมอบรางวัลสำหรับภาพยนตร์ที่เข้าฉายในปี พ.ศ. 2556 กำหนดจัดขึ้นในวันที่ 2 มีนาคม พ.ศ. 2557 ณ โรงมหรสพดอลบี เธียเตอร์ ฮอลลีวูด ลอสแอนเจลิส แคลิฟอร์เนีย ออกอากาศทางโทรทัศน์ช่อง ABC และถ่ายทอดสดไปทั่วโลก รวมทั้งประเทศไทย โดยเอลเลน ดีเจนเนอเรส เป็นพิธีกรของงาน
รายชื่อผู้ได้รับการเสนอชื่อเข้าชิงและได้รับรางวัล เรียงชื่อตามลำดับอักษรภาษาอังกฤษ สำหรับภาพยนตร์ที่มีการกำหนดชื่อภาษาไทยจะมีการวงเล็บไว้ข้างท้ายชื่อ
วอลเลย์บอลหญิงทีมชาติตุรกี
วอลเลย์บอลหญิงทีมชาติตุรกี () เป็นทีมวอลเลย์บอลหญิงของประเทศตุรกี ทีมนี้ได้รับการบริหารโดยสมาคมวอลเลย์บอลแห่งตุรกี และเป็นส่วนหนึ่งในการแข่งขันวอลเลย์บอลระดับนานาชาติ
หนึ่งในความสำเร็จที่ยิ่งใหญ่ของพวกเธอคือการคว้าเหรียญทองแดงในการแข่งขันวอลเลย์บอลเวิลด์กรังด์ปรีซ์ 2012 ที่ประเทศจีน
ปัจจุบันเป็นทีมนี้ จัดเป็นทีมอันดับที่ 11 ของโลกโดยสหพันธ์วอลเลย์บอลนานาชาติ (FIVB) เมื่อวันที่ 7 ตุลาคม 2013
พระวงศ์เธอ กรมหมื่นมนตรีรักษา
พระวงศ์เธอ พระองค์เจ้าพยอม กรมหมื่นมนตรีรักษา (8 ตุลาคม พ.ศ. 2369 - 29 มิถุนายน พ.ศ. 2408) (พระนามเดิม:หม่อมเจ้าพยอม มนตรีกุล) เป็นพระโอรสในสมเด็จพระสัมพันธวงศ์เธอ เจ้าฟ้าจุ้ย กรมหลวงพิทักษ์มนตรี
พระองค์เจ้าพยอม ประสูติเมื่อ พ.ศ. 2369 เมื่อประสูติทรงดำรงพระยศเป็นหม่อมเจ้า ในรัชกาลที่ 4 ทรงสถาปนาเป็น พระวงศ์เธอ กรมหมื่นมนตรีรักษา เมื่อปีฉลู เบญจศก จ.ศ. 1215 พ.ศ. 2396 สิ้นพระชนม์เมื่อวันพุธ เดือน 7 แรม 6 ค่ำ ปีฉลู สัปตศก จ.ศ. 1227 ตรงกับวันที่ 29 มิถุนายน พ.ศ. 2408 พระชันษา 39 ปี พระราชทานเพลิงพระศพ ณ พระเมรุวัดอรุณราชวราราม วันที่ 14 มิถุนายน พ.ศ. 2414
พระวงศ์เธอ กรมหมื่นเทวานุรักษ์
พระวงศ์เธอ พระองค์เจ้าชอุ่ม กรมหมื่นเทวานุรักษ์ (12 เมษายน พ.ศ. 2337 - 5 สิงหาคม พ.ศ. 2406) (พระนามเดิม:หม่อมเจ้าชอุ่ม อิศรางกูร) เป็นพระโอรสในสมเด็จพระสัมพันธวงศ์เธอ เจ้าฟ้าเกศ กรมขุนอิศรานุรักษ์
พระองค์เจ้าชอุ่ม ประสูติเมื่อวันเสาร์ เดือน 5 ขึ้น 13 ค่ำ ปีขาล ฉศก จ.ศ. 1156 ตรงกับวันที่ 12 เมษายน พ.ศ. 2337 เมื่อประสูติทรงดำรงพระยศเป็นหม่อมเจ้า ในรัชกาลที่ 4 เมื่อปีฉลู เบญจศก จ.ศ. 1215 พ.ศ. 2396 ทรงสถาปนาเป็นพระวงศ์เธอ กรมหมื่นเทวานุรักษ์ สิ้นพระชนม์เมื่อวันพุธ เดือน 8 อุตราษาฒ แรม 6 ค่ำ ปีกุน เบญจศก จ.ศ. 1225 ตรงกับวันที่ 5 สิงหาคม พ.ศ. 2406 พระชันษา 70 ปี
ปัสกาล ออลเมตา
ปัสกาล ออลเมตา () เกิดวันที่ 7 เมษายน ค.ศ. 1961 ที่เมืองบัสตียา เป็นผู้รักษาประตูฟุตบอลชาวฝรั่งเศส ผู้ทำหน้าที่ร่วมกับทีมออแล็งปิกเดอมาร์แซย์และออแล็งปิกลียอแนในคริสต์ทศวรรษ 1990
ออลเมตาเป็นเพื่อนสนิทของอีริค คันโตนา และได้เล่นในสองนัดพิเศษให้แก่ทีมที่อยู่นอกลีกโดยได้พบกับสโมสรฟุตบอลแมนเชสเตอร์ยูไนเต็ด เขายังได้เล่นในนัดพิเศษของมิวนิกใน ค.ศ. 1998 รวมถึงนัดพิเศษของเซอร์ อเล็กซ์ เฟอร์กูสัน ใน ค.ศ. 1999 ส่วนใน ค.ศ. 2010 ออลเมตาได้ทำหน้าที่ในตำแหน่งผู้รักษาประตูในเกมการกุศลในการช่วยเหลือของสปอร์ตรีลีฟ
เขาเป็นตัวแทนของทีมชาติฝรั่งเศสในการแข่งขันฟุตบอลชายหาดชิงแชมป์โลก 2001 และได้รับรางวัล "ผู้รักษาประตูยอดเยี่ยม" ในการแข่งขันครั้งดังกล่าว
อริชัย อรัญนารถ
อริชัย อรัญนารถ (ชื่อเล่น เอ) เกิดเมื่อวันที่ 4 สิงหาคม พ.ศ. 2509 ที่จังหวัดกรุงเทพมหานคร เป็นบุตรชายของคุณอนุวัฒน์ และคุณสุภาพรรณ อรัญนารถ มีน้องชายและน้องสาวอย่าง 1 คน ศึกษาอนุบาลจากโรงเรียนดวงถวิลและโรงเรียนทวาภิรักษ์ ระดับชั้นประถมศึกษาปีที่ 1 ถึง 5 ที่โรงเรียนวัดปรินายก จากนั้นจึงย้ายมาศึกษาต่อจนจบมัธยมศึกษาตอนปลายที่โรงเรียนสาธิตปทุมวัน และระดับปริญญาตรีที่คณะบริหารธุรกิจ มหาวิทยาลัยหอการค้าไทย
เริ่มเข้าสู่วงการเพลงพร้อมกับจอนนี่ แอนโฟเน่ จากการชักนำของคุณนคร เวชสุภาพร หัวหน้าวงแกรนด์เอ็กซ์ โดยได้ร่วมออกอัลบั้มในนามของ Grand Ex' Family ที่มีชื่อว่า "ขวดโหล" เมื่อปี พ.ศ. 2528 และเริ่มเป็นที่รู้จักในตำแหน่งเบส/แซ็กโซโฟน/นักร้องนำ เขามีชื่อเสียงร่วมกับจอนนี่ แอนโฟเน่, โอ๋ ไอศูรย์ วาทยานนท์, ไก่ สุธี แสงเสรีชน และเพชร พิทพล โชติสรยุทธ์ โดยมีนคร เวชสุภาพร เป็นหัวหน้าวง ทั้งหมดได้ร่วมออกอัลบั้มอีก 4 ชุดคือ "ขวดโหล" (2529), "นิรันดร์กาล" (2529), "อยากให้ความรักแก่คนทั้งโลก" (2530) และ "ได้ไหม" (2531) ซึ่งระหว่างที่ออกอัลบั้ม เขาและเพื่อนทั้งสี่ได้รับการสัมภาษณ์และถ่ายแบบในนิตยสารต่าง ๆ นอกจากนี้ยังได้แสดงละครเรื่อง "หน้ากากแก้ว" ร่วมกับ อรพรรณ พานทอง, กันตา ดานาว, อธิวัฒน์ สนิทวงศ์ ณ อยุธยา และ โมนิก้า แมดดอกซ์ จากนั้นจึงมีละครตามมาอีก คือ "บัวแล้งน้ำ" และ "ข้าวนอกนา" ทางช่อง 7 ต่อมาในปี พ.ศ. 2552 จึงได้กลับมามีผลงานเพลงอีกครั้งในแนวอาร์และบีร่วมกับ เพชร พิทพล โชติสรยุทธ์ และโอ๋ ไอศูรย์ วาทยานนท์ ในนามของ "G-Three" โดยออกอัลบั้มที่มีชื่อว่า "G-Three/3 in 1" สังกัด "X-Spec Records" ในเครือของแกรมมี่ เมื่อปี พ.ศ. 2541
ปัจจุบันดำรงตำแหน่งผู้จัดการทั่วไปฝ่ายขายการตลาด และ ฝ่ายปฏิบัติการ ที่บริษัท โตโยต้า ทูโช (ไทยแลนด์) จำกัดแกรนด์เอ็กซ์
โรงเรียนอนุบาลเทศบาลนครรังสิต (รัตนโกสินทร์)
ความเป็นมาของโรงเรียนอนุบาลเทศบาลนครรังสิต (รัตนโกสินทร์) ตั้งอยู่ เลขที่ 18/1 ซอยรังสิต-ปทุมธานี 14 ซอย 8/3 ตำบลประชาธิปัตย์ อำเภอธัญบุรี จังหวัดปทุมธานี 12130 สังกัดเทศบาลนครรังสิต อำเภอธัญบุรี จังหวัดปทุมธานี ก่อตั้งโดย ดร.เดชา กลิ่นกุสุม นายกเทศมนตรีเทศบาลเมืองรังสิต ในปี พ.ศ. 2553 โดยมีนโยบายจัดการศึกษาในระดับชั้นอนุบาล รหัสสถานศึกษา คือ 3013200502 โทรศัพท์ 02-567-4564
รถไฟชานเมืองในประเทศอินเดีย
รถไฟชานเมือง เป็นระบบขนส่งมวลชนที่สำคัญในเมืองใหญ่ต่าง ๆ ของประเทศอินเดีย เช่น เดลี มุมไบ เจนไน โกลกาตา เป็นต้น
สีเขียว หมายถึง กำลังก่อสร้าง สีฟ้า หมายถึง โครงการ
แม่น้ำเซกูรา
เซกูรา (สเปนและบาเลนเซีย: ; ละติน: ; ) เป็นแม่น้ำขนาดกลางทางตะวันออกเฉียงใต้ของประเทศสเปน ตั้งชื่อตามทิวเขาซิเอร์ราเดเซกูรา (Sierra de Segura) ซึ่งเป็นต้นน้ำ แม่น้ำไหลไปทางตะวันออกและตะวันออกเฉียงใต้ ลงสู่ทะเลเมดิเตอร์เรเนียน มีความยาว 325 กิโลเมตร
เปตรูลีนา
เปตรูลีนา () เป็นนครทางปลายใต้สุดของรัฐเปร์นัมบูกู ประเทศบราซิล มีประชากร 281,851 คน ในปี ค.ศ. 2009 มีพื้นที่ 4,756.8 กม² ทำให้เป็นเทศบาลที่มีพื้นที่มากที่สุดของรัฐ เมืองตั้งอยู่บนฝั่งซ้ายของแม่น้ำเซาฟรังซีสกู ตรงข้ามกับเมืองแฝด จูอาเซย์รู (Juazeiro) ของรัฐบาเอีย
ยอ จิน-กู
ยอ จิน-กู(เกิด 13 สิงหาคม 2540) เป็นนักแสดงชาย ชาวเกาหลีใต้ เขาเริ่มต้นอาชีพนักแสดงเด็ก และมีผลงานเด่นจากละครเรื่อง "Giant" (2011), "Moon Embracing the Sun" (2012), and "Missing You" (2012).
และในปี 2013 จินกูได้แสดงภาพยนตร์เรื่อง Hwayi: A Monster Boy และเรื่องนี้ทำให้เขาได้รับรางวัล Blue Dragon Film Awards .เขามีน้องชาย 1คน
รายพระนามพระมหากษัตริย์โครเอเชีย
สถาปนาเมื่อปีค.ศ. 925 โดยพระสันตะปาปาจอห์นที่ 10แต่งตั้ง ดยุดโทมิสลาฟ เป็น "Rex Chroatorum" - กษัตริย์แห่งโครเอเชีย. ชาวโครเอเชียจึงถือให้พระเจ้าโทมิสลาฟเป็นกษัตริย์พระองค์แรก
ตั้งแต่ค.ศ. 1102, กษัตริย์ฮังการีก็ได้สิทธิในการปกครองราชอาณาจักรโครเอเชีย สโลเวเนีย และ ดาลมาเทีนย in agreement with the Croatian nobles. Croatia is governed on his behalf by a Ban (viceroy) and a Sabor.
ตำแหน่งกษัตริย์เป็นที่ถกเถียงระหว่างอาชดุ๊กเฟอร์ดินานด์แห่งออสเตรีย และ จอห์น ซาโปลยา โดย จอห์น ซาโปลยาได้รับการสนับสนุนจาก สุลต่านออตโตมัน"
ในวันที่ 1 มกราคม ค.ศ. 1527 ในที่ประชุมของ สภาเคทิน ของโครเอเชียได้เลือก เฟอร์ดินานด์ อาชดยุคแห่งออสเตรีย ขึ้นเป็นกษัตริย์พระองค์ใหม่ของโครเอเชีย
ภายนหลัง สงครามโลกครั้งที่ 1 และการล่มสลายของจักรวรรดิออสเตรีย ฮังการี, โครเอเชียกลายเป็นส่วนหนึ่งของรัฐแห่งชาวสโลวีน โครแอต และเซิร์บซึ่งปกครองโดยราชวงศ์คาราดอร์เดวิก. ใน 1918 ตำแหน่ง "กษัตริย์โครเอเชีย" ใช้ร่วมกับตำแหน่ง"สมเด็จพระราชาธิบดีแห่งปวงชนชาวเซิร์บ,โครแอทและสโลวีน". ในค.ศ. 1929 ตำแหน่งถูกเปลี่ยนเป็น"สมเด็จพระราชาธิบดีแห่งยูโกสลาเวีย". ระหว่างค.ศ. 1939 - 1943 Croatia was an autonomous Banovina within the Kingdom of Yugoslavia, ruled by King Peter II, and administered in the King's name by Ban (viceroy) Ivan Šubašić. During this period, in 1941 Croatia was occupied by the Axis powers along with the rest of Yugoslavia.
1941 - 1945: กองทัพนาซีได้ก่อตั้ง รัฐเอกราชโครเอเชีย ขึ้นเป็นรัฐหุ่นเชิด โดยดินแดนนี้เป็นดินแดนที่ฝ่ายอักษะยึดจากยูโกสลาเวียได้ และถูปกครองโดย พรรดยูตาซา นำโดย อันเต้ พาเวลิช. ในเดือนพฤษภาคม 1941 ได้มีการจัดตั้งเป็นราชอาณาจักร (ภายใต้ข้อตกลงระหว่างอันเต้ พาเวลิช และ เบนิโต มุโสลินี). แล้วเชิญ เจ้าชายอมาเดโอ้ ดยุคแห่งอาออสต้า ครองราชย์โดยใช้พระนามว่า "สมเด็จพระราชาธิบดีโทมิสลาฟที่ 2 แห่งโครเอเชีย" แต่พระองค์ก็ไม่เคยได้ปกครองโครเอเชียเลย และในที่สุด ก็ทรงถูกรัฐบาลอิตาลีบังคับให้ลงพระปรมาภิไธยสละราชสมบัติในปีค.ศ. 1943
เจ้าชายแห่งอัสตูเรียส
เจ้าชายแห่งอัสตูเรียส (; อัสตูเรียส: ) เป็นอิสริยยศของรัชทายาทในพระราชวงศ์สเปน ในกรณีที่รัชทายาทเป็นฝ่ายใน (สตรี) จะออกพระยศว่า เจ้าหญิงแห่งอัสตูเรียส (; อัสตูเรียส: )
ตำแหน่ง "เจ้าชายแห่งอัสตูเรียส" เป็นพระอิสริยยศทางประวัติศาสตร์ (ราชอิสริยยศทางการตามรัฐธรรมนูญแห่งสเปน พ.ศ. 2521) ที่พระมหากษัตริย์แห่งสเปนพระราชทานแก่รัชทายาทแห่งสเปน เฉกเช่นเดียวกับที่พระมหากษัตริย์แห่งแคสตีลพระราชทานแก่รัชทายาทในประวัติศาสตร์ พระอิสริยยศนี้ตามปกติพระมหากษัตริย์สามารถพระราชทานแก่ทายาทโดยสันนิษฐาน เช่น พระราชธิดา พระญาติ หรือรัชทายาทผู้สืบเชื้อสายผ่านทางพระราชมารดาของพระมหากษัตริย์ (แม้ไม่จำเป็นจะต้องพระราชทานให้) โดยที่ทายาทผู้มีสิทธิโดยตรงไม่ควรจะได้รับพระราชทานอิสริยยศนี้ ซึ่งแตกต่างจากธรรมเนียมปฏิบัติในประเทศนอกคาบสมุทรไอบีเรีย
อิสริยยศอื่นที่เกี่ยวข้องกันและมีต้นกำเนิดมาจากราชอาณาจักรที่รวมกันเป็นสเปนปัจจุบันก็คือ
ผู้นำเผด็จการทหารฟรันซิสโก ฟรังโกแต่งตั้งควน การ์โลสแห่งบูร์บงในฐานะ "ผู้สืบทอดอำนาจด้วยอิสริยยศพระมหากษัตริย์" แต่มอบอิสริยยศใหม่ที่มีชื่อว่า "เจ้าชายแห่งสเปน" ให้แทนที่จะเป็น "เจ้าชายแห่งอัสตูเรียส"
ยอดเขาปรินซีเปเดอัสตูเรียส (Príncipe de Asturias Peak) ในยอดเขาวินสันแมสซิฟ ทวีปแอนตาร์กติกา ก็ถูกตั้งชื่อตามพระอิสริยยศเจ้าชายแห่งอัสตูเรียส
ภายหลังการสวรรคตของพระเจ้าเปโดรที่แห่งแคสตีลในปี พ.ศ. 1912 ราชอาณาจักรแคสตีลตกอยู่ในภาวะสงครามกลางเมืองระหว่างสองฝ่ายอันได้แก่ ฝ่ายของผู้อ้างสิทธิในราชบัลลังก์สายอังกฤษ จอห์น ดยุกแห่งแลงแคสเตอร์ กับฝ่ายของผู้อ้างสิทธิ์ในราชบัลลังก์สายตรัสตามารา เอนรีเกที่ 2 แห่งแคสตีล และโอรสผู้มีนามว่า ควนที่ 1 แห่งแคสตีล ภายหลังสองทศวรรษแห่งความขัดแย้ง ทั้งสองฝ่ายต่างหันเข้าหากันและประนีประนอมผ่านการเสกสมรสของทายาทจากทั้งสองฝ่าย คือ เอนรีเกที่ 3 แห่งแคสตีล กับแคเทอรินแห่งแลงคาสเตอร์ ในปี พ.ศ. 1931 ส่วนหนึ่งของข้อตกลงดังกล่าว (ความตกลงบายอน; Accord of Bayonne) ระบุให้สถาปนาอิสริยยศแก่คู่เสกสมรสใหม่ทั้งสอง อันเป็นจุดกำเนิดของเจ้าชายและเจ้าหญิงแห่งอัสตูเรียสพระองค์แรก ซึ่งยึดถือเอาแบบอย่างตามอิสริยยศ "เจ้าชายแห่งเวลส์" ในราชอาณาจักรอังกฤษ อิสริยยศเจ้าชายแห่งอัสตูเรียสนี้จึงตกเป็นสิทธิ์อันชอบธรรมของรัชทายาทแห่งราชบัลลังก์แคสตีลอย่างเป็นทางการ
ในช่วงแรก อิสริยยศนี้ไม่ได้มีไว้เป็นเพียงบรรดาศักดิ์ หากแต่ยังมอบสิทธิราชบางประการแก่ผู้ทรงอิสริยยศนี้ เช่น สิทธิ์ในการครอบครองและปกครองราชรัฐอัสตูเรียสและเป็นผู้แทนองค์พระมหากษัตริย์ สิทธิ์ในการแต่งตั้งผู้พิพากษา นายกเทศมนตรี และอื่น ๆ ต่อมาสิทธิราชเหล่านี้ถูกเปลี่ยนแปลงโดยพระมหากษัตริย์คาทอลิกที่ทรงจำกัดราชอำนาจของอิสริยยศจนเกือบจะทำให้อิสริยยศนี้เป็นเพียงบรรดาศักดิ์ การตัดสินใจในครั้งนี้ถูกยอมรับและสืบทอดโดยเชื้อพระวงศ์ฮับส์บูร์กและเชื้อพระวงศ์บูร์บงเรื่อยมาจวบจนปัจจุบัน
จารวาก
จารวาก (Cārvāka; ) หรือโลกายัต เป็นปรัชญาที่มีมาก่อนพุทธกาล ไม่ปรากฏผู้ตั้งคัมภีร์หรือสาวก ที่ทราบว่ามีลัทธินี้อยู่ เพราะมีกล่าวถึงในคัมภีร์ของศาสนาฮินดู ศาสนาพุทธ และศาสนาเชน แนวความเชื่อของลัทธินี้ถือว่าสิ่งที่เป็นจริงจะต้องรับรู้ได้ด้วยประสาทสัมผัส สิ่งที่อยู่นอกเหนือประสาทสัมผัสเช่น โมกษะ นิพพาน บุญบาป ไม่มีอยู่จริง ไม่เชื่อถือคัมภีร์พระเวท เพราะถือว่าเป็นคัมภีร์ที่พวกพราหมณ์แต่งขึ้นเพื่อมอมเมาประชาชน สรรพสิ่งเกิดจากการรวมตัวของธาตุสี่คือดิน น้ำ ลม ไฟ การตายคือการที่ธาตุทั้งสี่แยกตัวออกจากกัน จิตวิญญาณ อาตมัน โลกหน้าไม่มีจริง ปฏิเสธการมีอยู่ของพระเจ้า
จุดหมายของลัทธิจารวากคือความสุขของเนื้อหนังหรือทางประสาทสัมผัส ซึ่งถือว่าเป็นความสุขที่ดีที่สุด การทำดีคือการกระทำที่นำความสุขมาให้
ไวเศษิกะ
ไวเศษิกะ (Vaisheshika; ) เป็นปรัชญาหนึ่งในศาสนาฮินดู เกิดขึ้นหลังพุทธกาล ผู้สถาปนาลัทธินี้คือฤๅษีกรณาทะ ผู้แต่งไวเศษิกสูตร คำนี้มาจากภาษาสันสกฤตหมายถึงความแตกต่างหรือคุณลักษณะเฉพาะ เป็นแนวคิดแบบพหุสัจนิยม เชื่อว่าส่วนที่เล็กที่สุดของสสารคือปรมาณูมีจำนวนมาก แบ่งแยกไม่ได้และเป็นองค์ประกอบพื้นฐานของโลก พระเจ้าสูงสุดคือพระมเหศวรเป็นผู้สร้างโลก โดยเจตจำนงของพระองค์ จะกระตุ้นให้ปรมาณูมารวมตัวกัน จนเกิดเป็นสิ่งต่างๆและเป็นโลกในที่สุด เมื่อพระมเหศวรมีเจตจำนงที่จะทำลายโลก ปรมาณูแยกตัวออก โลกก็จะสลายไป เป้าหมายในการดำรงชีวิตคือโมกษะ ซึ่งเป็นภูมิของผู้ไม่มีกิเลส เมื่อชีวาตมันหลุดพ้นจากกิเลส ก็เข้าถึงโมกษะ
โดยทั่วไป ลัทธินี้มีแนวคิดคล้ายลัทธินยายะ ต่างกันที่รายละเอียด เช่น แหล่งความรู้ นยายะมี 4 แหล่ง ไวเศษิกะมี 2 แหล่ง ความรู้ประเภทประจักษ์ประมาณ นยายะถือว่าเกิดจากประสาทสัมผัสทั้งห้า แต่ไวเศษิกะถือว่าเกิดจากตาเท่านั้น เป็นต้น
สางขยะ
สางขยะ หรือสัมขยะ (Samkhya; ) เป็นปรัชญาหนึ่งในศาสนาฮินดู ที่เก่าแก่กว่าลัทธิอื่นๆ มีมาก่อนพุทธกาล เพราะเจ้าชายสิทธัตถะได้ศึกษาลัทธินี้ในสำนักอุทกดาบสและอาฬารดาบส คำว่าสางขยะมาจากคำว่าสังขยาแปลว่าจำนวนหรือการนับ ลัทธินี้ถือว่าความจริงแท้มีสองอย่างคือปุรุษะกับประกฤติ ทำให้ลัทธินี้เป็นลัทธิที่เน้นทวินิยม ซึ่งต่างจากลัทธิเวทานตะ
ปุรุษะนี้คือผู้รับรู้ ประกฤติคือมูลเหตุของโลก เป็นรากเหง้าที่มองไม่เห็นของสรรพสิ่ง วิวัฒนาการของสิ่งต่างๆเกิดจากความสัมพันธ์ระหว่างปุรุษะกับประกฤติ โมกษะเป็นเป้าหมายของชีวิตที่พ้นจากความทุกข์ทั้งปวง โดยการพิจารณาให้เห็นความแตกต่างระหว่างปุรุษะกับประกฤติ แล้วแยกทั้งสองสิ่งนี้ออกจากกันเมื่อแยกได้เด็ดขาดก็เป็นอันถึงซึ่งโมกษะ
เหลิวมั้ม
เหลิวมั้ม หรือ ปลาร้าหม้อไฟ () เป็นอาหารเวียดนามชนิดหนึ่ง นิยมมากในเวียดนามภาคใต้ โดยเฉพาะบริเวณดินดอนสามเหลี่ยมปากแม่น้ำโขง เป็นการนำปลาร้าไปต้มกับหมูสามชั้น หอม กระเทียม ตะไคร้ พริกสับ กระชาย ต้มให้เดือด ใส่เนื้อสัตว์ลงไป ที่นิยมได้แก่ ปลาช่อน ปลาไหล กุ้ง หมึก หอยตลับ ผักที่นิยมคือมะเขือม่วง สะเดาดิน สายบัว ไหลบัว ผักพาย หัวปลี ผักบุ้ง ถั่วพู มะระ ดอกโสน ดอกแค และเห็ด ถ้านำไปรับประทานกับขนมจีนเรียก "บู๊นมั้ม" ()
บาร์เรตต์ เอ็ม95
บาร์เรตต์ เอ็ม95 เป็นปืนไรเฟิล น้ำหนัก 13 กก. ความเร็ว 854 m/s(กระสุน m33 ) ระยะประสิทธิภาพสูงสุด 1800ม. ผลิตโดย Barrett Firearms Company
เดอะเกิร์ลอิสมาย
เดอะเกิร์ลอิสมาย () เป็นเพลงของนักร้อง ไมเคิล แจ็กสัน และพอล แม็กคาร์ตนีย์ เขียนและผลิตโดยแจ็กสัน และควินซี โจนส์ วางจำหน่ายในสตูดิโออัลบั้มลำดับที่ 6 ทริลเลอร์ เมื่อวันที่ 18 ตุลาคม ค.ศ. 1982 บันทึกเสียงในที่ Westlake Studios ,ลอสแอนเจลิส ในวันที่ 14 เมษายน ค.ศ. 1982
มกราคม พ.ศ. 2557
มกราคม พ.ศ. 2557 เป็นเดือนที่ 1 ของปี พ.ศ. 2557 วันแรกของเดือนเป็นวันพุธ วันสุดท้ายของเดือนเป็นวันศุกร์
มูนวอล์คเกอร์ ดิ้นมหัศจรรย์
มูนวอล์คเกอร์ ดิ้นมหัศจรรย์ () เป็นภาพยนตร์ดนตรีอเมริกันที่นำแสดงโดยไมเคิล แจ็กสัน มากกว่าหนึ่งเดียวที่มีการเล่าเรื่องอย่างต่อเนื่องภาพยนตร์เรื่องนี้คือชุดของภาพยนตร์สั้นเกี่ยวกับแจ็คสัน และหลายอย่างซึ่งเป็นรูปแบบความยาววิดีโอเพลงจากอัลบั้ม แบด ภาพยนตร์เรื่องนี้มีการตั้งชื่อตามเทคนิคการเต้นที่เรียกว่ามูนวอล์ค ซึ่งเป็นหนึ่งในเครื่องหมายการค้าของท่าเคลื่อนไหว
ภาพยนตร์ Moonwalker ประสบความสำเร็จอย่างมาก โดยทำรายได้รวมถึง 67,000,000 ดอลลาร์สหรัฐทั่วโลก
ส่วนแรกของ Moonwalker คือการแสดงสดเพลง Man in the Mirror ในระหว่างการทัวร์คอนเสิร์ต Bad ในยุโรปคลิปจาก Wembley Stadium ของผู้อื่นสามารถมองเห็นได้ นอกจากนี้ยังมีการตัดต่อคลิปของเด็กใน Africa, Martin Luther King Jr., Mother Teresa, Mahatma Gandhi, John Lennon และบุคคลประวัติศาสตร์อื่น ๆ
เป็นส่วนภาพยนตร์ชีวประวัติสั้น ๆ เกี่ยวกับแจ็คสัน ครอบคลุมด้วยช่วงต้นปีจาก Jackson 5 จนถึงคอนเสิร์ต Bad เนื้อหาของเพลงต่อไปนี้ที่ได้เล่น
หลังจากนั้นเป็นเรื่องราวของไมเคิลตอนเด็กที่เกิดทะเลาะกับรุ่นพี่ขึ้น
หลังจากนั้นเป็นเรื่องของไมเคิลกลายเป็นคนโตก้อพบกับแฟนคลับต้องหนีแฟนคลับไปทุกทางวิ่งไปที่ห้องๆนึงเป็นห้องแต่งตัวเขาใส่ชุดกระต่ายหลังจากเขาก้อขี่มอเตอร์ไซต์หนีแฟนคลับไปเรื่อยๆจนโดนตำรวจจับหมดไปที่ๆนึงถอดชุดออกชุดนั้นคืนชีพมาแล้วก้อแข่งเต้นกับกระต่ายตำรวจมาให้ใบสั่งไมเคิลกระต่ายก้อหนีไป
เป็นภาพยนตร์มิวสิควีดีโอของไมเคิลในเพลงลีฟมีอโลน
เป็นการต่อสู้กับวายร้าย
คอนเสิร์ตของไมเคิล
แบด 25 (ภาพยนตร์)
แบด 25 () เป็นภาพยนตร์สารคดีในปี ค.ศ. 2012 เกี่ยวกับการฉลองครบรอบ 25 ปีของอัลบั้ม ไมเคิล แจ็กสัน ในปี ค.ศ. 1987 "แบด" กำกับโดย สไปค์ ลี ผู้ที่ได้กำกับก่อนหน้านี้ในวิดีโอเพลงแจ็คสัน "They Don't Care About Us" เช่นเดียวกับผู้กำกับมิวสิควิดีโอสำหรับเพลงหลังมรณกรรม "This Is It" ฉบับใหม่ของการฉลองครบรอบ 25 ปี ในอัลบั้ม "แบด" ได้ฉายในวันที่ 18 กันยายน ค.ศ. 2012
ภาพยนตร์เรื่องนี้ถูกฉายครั้งแรกในงาน 69th Venice International Film Festival ในเดือนสิงหาคม ค.ศ. 2012 และได้ฉายเป็นเวลาจำกัด ในโรงภาพยนตร์นิวยอร์ก และลอสแอนเจลิส ในวันที่ 19 ตุลาคม ค.ศ. 2012 ภาพยนตร์รอบปฐมทัศน์ที่ฉายทางโทรทัศน์ในช่องโทรทัศน์เยอรมัน VOX ในวันที่ 20 ตุลาคม ค.ศ. 2012 และในสหราชอาณาจักรทางช่อง BBC2 ในวันที่ 1 ธันวาคม ค.ศ. 2012 ภาพยนตร์เรื่องนี้ได้วางจำหน่ายในรูปแบบแผ่นบูเรย์ และดีวีดี ในวันที่ 2 กรกฎาคม ค.ศ. 2013 และยังมีวางจำหน่ายในร้านไอทูนส์
ดอร่าดิเอกซ์พลอเรอร์
ดอร่าดิเอกซ์พลอเรอร์ หรือ ดอร่าสาวน้อยนักผจญภัย ( ; ) เป็นทีวีซีรีส์แอนิเมชั่น สร้างขึ้นโดยคริส กิฟฟอร์ด, วาเลอ รีวอลช์ และ เอริก เวนเนอร์  Dora the Explorer จะกลายเป็นแอนิเมชั่นเสร็จสมบูรณ์ในปี พ.ศ. 2543 การแสดงจะดำเนินการเกี่ยวกับนิคคาโลเดียนเครือข่ายเคเบิลทีวีรวมทั้งการเชื่อมโยงช่องนิคจูเนียร์และออกอากาศทางซีบีเอสจนถึงกันยายน พ.ศ. 2549 เสียงภาษาสเปนได้ทำการออกอากาศครั้งแรกทาง นิคคาโลเดียน ใน ประเทศสเปน ตั้งแต่เดือนเมษายน พ.ศ. 2551 รุ่นของโปรแกรมนี้ได้รับการดำเนินการในการเป็นส่วนหนึ่งของ Planeta U Block ซีรีส์เป็นผู้ร่วมผลิตโดยนิคจูเนียร์โปรดักชั่น และ นิคสตูดิโอแอนิเมชั่น Dora the Explorer จะเป็นหนึ่งในการแสดงที่ยาวที่สุดในการพัฒนาของนิคจูเนียร์ในช่วงฤดูกาลที่หกแสดงกลายเป็นซีรีส์ของนิคจูเนียร์ ก่อนหน้านี้คือ Blue's Clues มี 143 ตอนที่มี 144 หลังจากที่มีการออกอากาศทางโทรทัศน์ที่เสร็จสมบูรณ์
ดอร่า - เสียงโดย เคทลิน แฮร์เลยส์ (2000-2007), เคทลิน แซนเชซ (2008–2011), ฟาตมา ปลาเชก (2012-2014)
บูทส์ - เสียงโดย แฮร์ริสัน แชค (2000-2007), รีเจน มิสราฮิ (2008-2012), โคดา กุยซอย (2012-2014)
สไวเปอร์ - เสียงโดย มาร์ค เวลเนอ์
แบคแพค - เสียงโดย ซาซา โตโร (2000-2007), อาเล็กซ์ซานเดรีย สุอาเรซ (2008-2014)
แผนที่ - เสียงโดย มาร์ค เวลเนอ์
อิซา - เป็นอีกัวน่าสีเขียว
ทิโก - กระรอกสีม่วง
เบนนี - กระทิงสีฟ้า
ดิเอโก้เจ้าหนูอนุรักษ์
ไมเคิลแจ็กสันส์วิชัน
ไมเคิล แจ็กสัน วิชัน () เป็นกล่องดีวีดีหรูหราที่กำหนดโดยศิลปินอเมริกัน ไมเคิล แจ็กสัน วางจำหน่ายในวันที่ 22 พฤศจิกายน ค.ศ. 2010 โดยค่ายEpic, Legacy Recordings, MJJ Productions และ MJJ Productions ซึ่งรวมถึงสามแผ่นดีวีดี เนื้อเรื่อง 4.5 ชั่วโมงเนื้อหาจากทั้งหมด 42 มิวสิกวิดีโอ ด้วยสีที่บูรณะขึ้นใหม่และเสียงมาสเตอร์ เป็นครั้งแรกที่วิดีโอทั้งหมดของไมเคิลได้รับการวางจำหน่ายในดีวีดี
ขมิ้นอ้อย
ขมิ้นอ้อยหรือขมิ้นขึ้น เป็นพืชในวงศ์ขิง เป็นไม้ล้มลุกโตเร็ว ลำต้นตั้งตรง แตกหน่อมาก ผิวเหง้าด้านนอกสีเทา เนื้อสีขาวแกมเหลืองไปจนถึงเหลืองสด มีรากมาก รากกลมมีเนื้อนุ่มภายใน ก้านใบหุ้มกันแน่นเป็นลำต้นเทียม ผิวใบด้านบนสีเขียวเข้ม มีแถบสีน้ำตาลแดงตรงกลางใบ ใบแก่แถบสีจางลงช่อดอกเจริญจากเหง้าโดยตรงมีริ้วประดับเรียงเวียน โคนช่อเป็นสีเขียว กลางช่อเป็นสีม่วง ดอกสีขาวแกมเหลือง ผลเป็นแคบซูลรูปไข่ ผิวเรียบ แตกด้านข้าง เมล็ดรูปรี สีเทา
ขทิ้นอ้อยมีลักษณะคล้ายว่านชักมดลูกต่างกันที่กลีบดอก ขมิ้นอ้อยเป็นสีขาวแกมเหลือง แถบสีน้ำตาลแดงบนใบมีสองด้าน ว่านชักมดลูกเป็นสีชมพู แถบสีน้ำตาลแดงบนใบมีด้านเดียว สีเหง้าของขมิ้นอ้อยสีอ่อนกว่า ช่อดอกขนาดเล็กกว่า ขมิ้นอ้อยต่างจากขมิ้นชันที่ใบมีขนนิ่มด้านล่าง เหง้าขนาดใหญ่กว่า เนื้อในสีเหลืองอ่อนกว่า เหง้ามักโผล่พ้นดิน กลิ่นฉุนน้อยกว่า
กระจายพันธุ์ในเอเชียตะวันออกเฉียงใต้ จีนและไต้หวัน เหง้าใช้ทำแป้งโชติซึ่งเป็นแป้งย่อยง่ายเหมาะสำหรับทารก ในอินโดนีเซียนำยอดอ่อนมารับประทานเป็นผัก อินเดียใช้เหง้าทำเครื่องหอม เป็นยาสมุนไพร ใช้เป็นยาขับลมและขับน้ำคาวปลาหลังคลอดบุตร ใช้ล้างรักษาแผล เหง้าใช้เคี้ยวดับกลิ่นปาก น้ำต้มเหง้าแก้ปวดท้อง ในทางไสยศาสตร์เชื่อว่าเป็นว่านที่ทำให้คงกระพันชาตรี
โบสถ์เซนต์เจมส์ ซิดนีย์
โบสถ์เซนต์เจมส์ () หรือที่รู้จักกันทั่วไปว่าเซนต์เจมส์ คิงสตรีต เป็นคริสต์ศาสนสถานนิกายแองกลิคันในเมืองซิดนีย์ ประเทศออสเตรเลีย ก่อสร้างขึ้นในเดือนกุมภาพันธ์ ค.ศ. 1824 และตั้งชื่อเพื่ออุทิศแก่นักบุญยากอบ บุตรเศเบดี ได้รับการออกแบบตามสถาปัตยกรรมจอร์เจียน โดยสถาปนิกที่เป็นนักโทษ โดยการนำของแลคลัน แมคควอรี ผู้ว่าการรัฐนิวเซาท์เวลส์ในขณะนั้น เซนต์เจมส์เป็นส่วนหนึ่งของประวัติศาสตร์ของถนน Macquarie ซึ่งรวมถึงอาคารอื่น ๆ ในช่วงต้นของยุคอาณานิคม เช่น Hyde Park ค่ายทหาร อาคารโบสถ์ที่เก่าแก่ที่สุดที่ยังหลงเหลืออยู่หนึ่งในพื้นที่ในเมืองซิดนีย์ ได้รับการจดทะเบียนในทะเบียนมรดกแห่งชาติและได้รับการอธิบายว่าเป็นหนึ่งใน 80 ของโลก ที่ยิ่งใหญ่ที่สุดสมบัติที่มนุษย์สร้างขึ้น
สกุลขมิ้น
สกุลขมิ้นหรือCurcuma เป็นสกุลของพืชมีดอก มีสมาชิกประมาณ 80 สปีชีส์ อยู่ในวงศ์ Zingiberaceae ซึ่งประกอบด้วยพืชที่สำคัญเช่น ขมิ้นชัน ขมิ้นอ้อย ชื่อสกุลนี้มาจากภาษาอาหรับ "kurkum" (كركم) หมายถึงขมิ้น
จรรยา ธนาสว่างกุล
จรรยา ธนาสว่างกุล (ชื่อเล่น: หยา) เป็นนักแสดงอิสระและครูสอนการแสดงชาวไทย จบการศึกษาจาก สาขาศิลปะการแสดง มหาวิทยาลัยกรุงเทพ บทเด่นที่เธอได้รับคือจะเป็นบทคนรับใช้ หรือบทตัวโกง บทบาทการแสดงที่เธอได้รับมักจะเป็นบทที่ผู้คนจดจำได้ง่าย เช่น ละครโทรทัศน์เรื่อง ดอกส้มสีทอง, บ่วง และ ทองเนื้อเก้า,บุพเพสันนิวาส เป็นต้น
นอกจากงานละครแล้ว หยายังมีทั้งภาพยนตร์ ละครเวที และโฆษณามากมาย
มะยมแก้ว
มะยมแก้ว เป็นพืชในวงศ์ Campanulaceae เป็นไม้ล้มลุกอายุยืน ลำต้นเกลี้ยงหรือมีขนปกคลุม ลำต้นกลวงและมีเหง้าเป็นหัว ใบออกตรงข้าม ก้านใบยาว ขอบใบหยักแบบซี่เลื่อย ดอกสีขาวหรือสีชมพูอ่อน ออกตามซอกใบ ผลมีเนื้อหลายเมล็ด สีขาว มีกลีบเลี้ยงติดอยู่ เปลือกเป็นเส้นใย
พบในอินเดีย เอเชียตะวันออกเฉียงใต้ จีนตอนใต้และไต้หวัน ผลรับประทานได้ เหง้ามีแป้ง ลำต้นและใบนำมาทำอาหารได้
วงศ์พระจันทร์ครึ่งซีก
วงศ์พระจันทร์ครึ่งซีก หรือ () เป็นวงศ์อยู่ในอันดับ (), ประกอบด้วย 2400 สปีชีส์ใน 84 สกุล ส่วนใหญ่เป็นพืชล้มลุก ไม้พุ่ม ส่วนน้อยเป็นไม้ยืนต้น มักมียางสีขาวที่ไม่มีพิษ 
Campanuloideae
Lobelioideae
Cyphioideae
นกขมิ้น (พืช)
นกขมิ้น เป็นพืชในสกุลนกกระทุง วงศ์ Aristolochiaceae เป็นไม้เถาเนื้อแข็ง เถาอ่อนมีขนปกคลุมใบเดี่ยวดอกช่อ ออกตามซอกใบ ดอกมีรูปร่างเป็นหลอดโค้ง ด้านนอกมีขน ลายเป็นเส้นสีน้ำตาล ปลายเปิดกว้างเหมือนปากแตร ด้านในสีเหลืองเข้ม ผลรูปกระสวย เปลือกมีขนพุ่ง สีน้ำตาลอ่อน แห้งแล้วแตกเป็น 6 แฉก ออกดอกเดือนตุลาคม-ธันวาคม พบครั้งแรกที่ดอยเชียงดาว จังหวัดเชียงใหม่ โดยหมอคาร์
ณัฐนิชา เชิดชูบุพการี
ณัฐนิชา เชิดชูบุพการี (สกุลเดิม อุตวัฒน์; 16 พฤศจิกายน พ.ศ. 2540 – 7 เมษายน พ.ศ. 2561) เป็นนักแสดงชาวไทย มีชื่อเสียงในฐานะนักแสดงเด็กช่วงปี พ.ศ. 2545 - พ.ศ. 2549 มีผลงานที่สร้างชื่อเสียงคือ ละครโทรทัศน์เรื่อง "แก้วตาหวานใจ" ออกอากาศช่อง 7
ณัฐนิชา เชิดชูบุพการี ชื่อเล่น อิน เกิดเมื่อวันที่ 16 พฤศจิกายน พ.ศ. 2540 เป็นบุตรคนเดียวของนิวัฒน์ อุตวัฒน์ กับลัดดา เชิดชูบุพการี มารดาเป็นชาวไทยเชื้อสายจีน บิดามารดาเลิกราตั้งแต่เธอยังไม่เกิดและอยู่ในการดูแลของมารดามาตลอด ส่วนบิดามีครอบครัวใหม่ กระนั้นเธอและบิดายังคงไปมาหาสู่ตามปกติ
เข้ารับการศึกษาระดับปฐมวัยและประถมศึกษาจากโรงเรียนฤทธิยะวรรณาลัย และ โรงเรียนตรอกจันทน์วิทยา, ระดับมัธยมศึกษาปีที่ 1-4 จากโรงเรียนสตรีวัดมหาพฤฒาราม ในพระบรมราชินูปถัมภ์ แล้วสอบเทียบระดับมัธยมศึกษาปีที่ 6 เพราะย่นระยะเวลาเรียนไปหนึ่งปี และศึกษาอุดมศึกษาปริญญาตรีคณะบริหารธุรกิจระหว่างประเทศ ภาคอินเตอร์ มหาวิทยาลัยกรุงเทพ แต่ต่อมาหยุดเรียนเพราะทำงานหาเงิน เธอให้ความสำคัญกับการศึกษามาก เธอกล่าวว่า "...แต่เราไม่เคยทิ้งเรื่องการเรียนเลยเพราะว่าเวลาเรียนเราน้อยกว่าคนอื่น อินเลยไม่อยากให้ครูมองว่าเราไปทำงานพวกนี้ [นักแสดง] แล้วทำให้เราเรียนแย่ลงแล้วก็ฉุดเกรดลง อินก็เลยตั้งใจเรียนมาก [...] คือไม่อยากให้ครูมองว่าไปทำอย่างนี้มันไม่ดี เราต้องทำทุกส่วนให้มันดีที่สุดไม่ให้ใครมาว่าเราได้..."
ณัฐนิชาเสียชีวิตเมื่อวันที่ 7 เมษายน พ.ศ. 2561 เวลาประมาณ 7.00 น. จากอุบัติเหตุทางรถยนต์บนถนนทางหลวงหมายเลข 9 บริเวณเชิงสะพานข้ามทางรถไฟ หลักกิโลเมตรที่ 79 มุ่งหน้าสระบุรี ตำบลเชียงรากน้อย อำเภอบางปะอิน จังหวัดพระนครศรีอยุธยา เบื้องต้นสันนิษฐานว่าเกิดจากการที่ฝนตกถนนลื่น ประกอบกับขับรถด้วยความเร็วสูง จึงทำให้เสียหลักชนกระแทกเข้ากับเสาไฟส่องสว่างข้างทาง แล้วพุ่งชนต้นไม้จนรถตกไปตรงไหล่ทาง เป็นเหตุให้เสียชีวิตในที่เกิดเหตุ ศพตั้งสวดอภิธรรมสามวันที่วัดราชสิงขร กรุงเทพมหานคร และฌาปนกิจเมื่อวันที่ 11 เมษายน พ.ศ. 2561 ในวันถัดมาครอบครัวจึงนำเถ้ากระดูกไปลอยอังคารที่วัดสุทธิวาตวราราม จังหวัดสมุทรสาคร
ณัฐนิชาเข้าวงการจากการที่มีแมวมองไปพบและมอบนามบัตรให้ ภายหลังมารดาได้ทดลองติดต่อกลับเพื่อให้ณัฐนิชาคัดเลือกนักแสดง ผลคือเธอได้งานโฆษณาตั้งแต่คัดเลือกครั้งแรก ต่อมาได้งานถ่ายโฆษณาอีกหลายชิ้น ก่อนจะเริ่มต้นแสดงละครกับทางดาราวิดีโอ โดยมีผลงานเรื่องแรกคือ "พรพรหมอลเวง" ออกอากาศทางช่อง 7 ทั้งนี้ในการเลือกรับงานแต่ละครั้ง มารดาจะให้ณัฐนิชาตัดสินใจเลือกเอง แต่หากงานไหนเป็นงานที่ยากมารดาจะปฏิเสธให้
ในละคร "แก้วตาหวานใจ" ทางช่อง 7 เมื่อปี พ.ศ. 2546 โดยแสดงร่วมกับอารยา เอ ฮาร์เก็ต และภาณุ สุวรรณโณ ยังส่งผลให้เธอเป็นดาราเด็กแห่งยุค เนื่องจากละครเรื่องนี้ถือเป็นละครที่โด่งดังมากในตอนนั้น และเป็นละครเรื่องแรกเพราะต้องใช้ความสามารถทางด้านการแสดงสูง เพราะมีบทพูดเยอะและยาวกว่า 15 ตอนเลยทีเดียว
และก็มีผลงานในวงการบันเทิงอีกมากมาย ทั้งงานละคร โฆษณา พิธีกร ถ่ายแบบ รวมถึงการจับไมค์เป็นนักร้องมีผลงานถึง 3 อัลบั้มภายใต้สังกัด โซนี่มิวสิก และเริ่มหายหน้าไปจากวงการบันเทิงไปพักใหญ่ ก่อนจะกลับมาเต็มตัวในผลงานภาพยนตร์เรื่อง "กรรไกร ไข่ ผ้าไหม" รับบท อิน เพื่อนกลุ่มแก๊งนางฟ้าของฟร้อน นางเอกของเรื่อง
วงศ์ไก่ฟ้า
วงศ์ไก่ฟ้า (Aristolochiaceae) เป็นวงศ์ของพืชมีดอก ประกอบด้วย 7 สกุลมีสมาชิกประมาณ 400อยู่ในอันดับ Piperales สกุลหลักคือ "Aristolochia" L.
อุตพิด
อุตพิด หรือ มะโหรา หรือ ว่านคางคก () เป็นพืชในวงศ์ Araceae เป็นไม้ล้มลุก มีหัว เปลือกย่นเหมือนหนังคางคก ก้านใบยาว ใบขอบเว้าลึกเป็นสามพู ดอกเป็นช่อเชิงลด แกนกลางช่ออวบใหญ่ กาบหุ้มช่อดอกปลายสีแดงเข้ม พบตั้งแต่อินเดียจนถึงอินโดจีนและมาเลเซีย
ขึ้นเป็นวัชพืชในมาเลเซีย ในอินโดจีนนำหัวมาหั่นตากแห้งรับประทาน ใบใช้เลี้ยงสัตว์ได้ ในอินโดจีนใช้หัวเป็นยาแก้ไอ หอบหืดและวิงเวียน ในไทยใช้ใบอังไฟประคบแผลน้ำร้อนลวก ใช้เป็นไม้ประดับ ใช้รักษาโรคเรื้อนและโรคผิวหนัง ในทางไสยศาสตร์เชื่อว่าทำให้คงกระพัน หัวแห้งเรียกว่าโหรามหุรา ใช้แก้เถาดานในท้อง หุงเป็นน้ำมัน ใช้ทาแผลเป็นฝ้าเป็นหนอง
มะเขือบ้าดอกขาว
มะเขือบ้าดอกขาว เป็นพืชในวงศ์ Solanaceae เป็นพืชฤดูเดียว ดอกเป็นหลอดปลายบานคล้ายแตรสีขาว ผลเป็นแบบกระเปาะ ที่ผิวมีหนาม มีถิ่นกำเนิดในเม็กซิโก และทางตะวันตกเฉียงใต้ของสหรัฐ มีฤทธิ์หลอนประสาท ทุกส่วนของพืชชนิดนี้มีพิษทั้งต่อคนและสัตว์ ในบางท้องที่ห้ามซื้อขายพืชชนิดนี้ ใช้ปลูกเป็นไม้ประดับได้
บลัดออนเดอะแดนซ์ฟลอร์ (เพลง)
บลัดออนเดอะแดนซ์ฟลอร์ () เป็นเพลงของไมเคิล แจ็กสัน เพลงนี้ถูกวางจำหน่ายเป็นซิงเกิลแรกจากอัลบั้มรีมิกซ์ "" แจ็คสัน และเท็ดดี้ ไรลีย์ ได้สร้างเพลงนี้สำหรับการเปิดตัวของอัลบั้ม "Dangerous" ค.ศ. 1991 แต่ก็ไม่ปรากฏในบันทึกและมีการเปลี่ยนแปลงน้อยที่สุดก่อนที่จะวางจำหน่ายในเชิงทั่วโลกในปี ค.ศ. 1997 เป็นเพลงเป็นเรื่องเกี่ยวกับผู้หญิงที่กินสัตว์ตามชื่อของซูซี่ที่ล่อลวงแจ็คสันก่อนที่จะวางแผนที่จะแทงเขาด้วยมีดไปในผนัง
คราย (เพลงไมเคิล แจ็กสัน)
คราย () เป็นเพลงที่บันทึกเสียงโดยศิลปินอเมริกัน ไมเคิล แจ็กสัน ที่มีสตูดิโออัลบั้มที่สิบและสุดท้ายของเขา "Invincible" ในปี ค.ศ. 2001 เพลงนี้ถูกเขียนขึ้นโดย นักร้อง/นักแต่งเพลง ริทึมแอนด์บลูส์ อาร์. เคลลี ผู้ที่เคยเขียนเพลงให้แจ็คสันในปี ค.ศ. 1995 "You Are Not Alone" "Cry" ถูกผลิตโดยแจ็คสัน และเคลลี่ ได้รับการวางจำหน่ายในเดือนธันวาคม ค.ศ. 2001 ในค่ายอีพิกเรเคิดส์ เป็นซิงเกิลที่ 2 จากอัลบั้ม Invincible "Cry" เป็นเพลงอาร์แอนด์บีกับเนื้อเพลงที่เน้นปัญหาเกี่ยวกับโลก เนื้อเพลงยังเรียกร้องให้คนที่จะรวมกันเพื่อทำให้โลกเป็นสถานที่ที่ดี
สปีชเลสส์ (เพลงไมเคิล แจ็กสัน)
สปีชเลสส์ () เป็นเพลงจากศิลปินอเมริกัน ไมเคิล แจ็กสัน รวมอยู่ในสตูดิโออัลบั้มที่สิบของเขา "Invincible" ในปี ค.ศ. 2001 เป็นซิงเกิลที่รับการวางจำหน่ายในเกาหลีเท่านั้น นักร้องที่ได้แรงบันดาลใจในการเขียนบทกวีหลังจากการต่อสู้บอลลูนน้ำกับเด็กในประเทศเยอรมนี แจ็คสันร่วมมือกับการผลิตที่มีนักดนตรี เช่น Jeremy Lubbock, Brad Buxer, Novi Novoq, Stuart Bradley และBruce Swedien Andraé Crouch และคณะนักร้องประสานเสียงกิตติคุณของเขาให้เสียงสนับสนุน
อิสอิตสเครี
อิสอิตสเครี () เป็นเพลงจากศิลปินอเมริกัน ไมเคิล แจ็กสัน เพลงที่ถูกเขียนขึ้นได้รับโดดเด่นในปี ค.ศ. 1993 ภาพยนตร์เรื่อง Addams Family Values แต่แผนการถูกยกเลิกหลังจากความขัดแย้งในสัญญา เพลงที่ถูกบันทึกไว้สำหรับอัลบั้มรีมิกซ์แจ็คสันในปี ค.ศ. 1997 "" "Is It Scary" ได้รับการเขียนและผลิตโดย แจ็คสัน, จิมมี่ แจม (เจมส์ แฮร์ริสที่ 3) และเทอร์รี่ เลวิส
พนมไพร ลูกเพชร
พนมไพร ลูกเพชร (พ.ศ. 2486 -) มีชื่อจริงว่า ประเสริฐ แย้มน้อย นักร้องเพลงลูกทุ่งชื่อดังในอดีต เป็นชาวจังหวัดเพชรบุรี
เพชร โพธาราม
เพชร โพธาราม หรือชื่อจริงว่า จดหมาย แหยมศิริ ชอบในอาชีพนักร้อง เจ้าของเพลงดัง "ต.ช.ด.ขอร้อง" เป็นชาวตำบลคลองข่อย อำเภอโพธาราม จังหวัดราชบุรี
จิกซอว์ (เทคนิคการสอน)
จิคซอว์ () เป็นเทคนิคการสอนรูปแบบหนึ่งของการเรียนการสอนแบบร่วมมือ เทคนิคการสอนนี้ได้รับการพัฒนาโดยเอลลิออต อารอนสัน โดยเทคนิคจิกซอว์เป็นการจัดกิจกรรมการเรียนการสอนในห้องเรียนที่ช่วยผู้เรียนให้ประสบความสำเร็จไปพร้อมๆกัน การเรียนการสอนตามเทคนิคนี้จะแบ่งนักเรียนออกเป็นกลุ่ม และให้นักเรียนแต่ละคนของกลุ่มศึกษาเนื้อหาสาระของแต่ละส่วน เพื่อให้นำเนื้อหาสาระที่ศึกษามาประกอบกันเป็นความรู้เรื่องหนึ่งๆได้ ซึ่งเปรียบเสมือนการต่อจิกซอว์
แป้งพม่า
แป้งพม่า หรือภาษาพม่าเรียก ตะนะคา ( "สนป์ขา:"; ; ) เป็นแป้งสีนวล ทำจากกาบไม้บด ชาวพม่าทุกเพศทุกวัยใช้ผัดหน้าตลอดจนแขนขาและลำตัวจนเป็นเอกลักษณ์ แป้งพม่ายังแพร่หลายมาถึงประเทศข้างเคียง รวมถึงประเทศไทยด้วย
วรรณกรรมเรื่องแรกสุดที่เอ่ยถึงแป้งพม่า คือ กลอนเรื่องหนึ่งซึ่งพระชายาพระองค์หนึ่งของพระเจ้าราชาธิราชแห่งรามัญประเทศทรงนิพนธ์ขึ้นในคริสต์ศตวรรษที่ 14 วรรณกรรมอีกเรื่องซึ่งชีนมหารัฐสาระ (Shin Maharatthasara) พระภิกษุชาวพม่า ประพันธ์ขึ้นในคริสต์ศตวรรษที่ 15 ก็กล่าวถึงแป้งพม่าเช่นกัน
ต้นไม้หลายชนิดใช้ทำแป้งพม่าได้ ต้นไม้เหล่านี้มีดาษดื่นในภาคกลางของพม่า เช่น ต้นแก้ว ("Murraya spp. (thanaka)") และต้นมะขวิด ("Limonia acidissima") ต้นไม้เหล่านี้ต้องมีอายุอย่างน้อยสามสิบห้าปี แล้วจึงจะพิจารณาอีกทีว่า เหมาะสมจะตัดมาทำแป้งใช้หรือยัง แป้งพม่าทำโดยใช้เปลือก เนื้อ หรือรากไม้ดังกล่าวบดหรือฝนกับแท่นหินผสมกับน้ำ แท่นหินนั้นมีช่องให้น้ำซึมผ่านออกไปด้านข้างได้ ที่สุดแล้วจะได้แป้งมีเนื้อเหลวเอาไว้ทา
แป้งพม่าที่นิยมที่สุดมีสองชนิด คือ แป้งชเวโบ (Shwebo thanaka) แพร่หลายมาจากเขตสะกาย และแป้งชีนมะดอง (Shinmadaung thanaka) แพร่หลายมาจากเขตมาเกว นอกจากนี้ ปัจจุบันแป้งเมาะเม (Maukme thanaka) จากภาคใต้รัฐฉาน ก็ได้รับการทำเป็นผลิตภัณฑ์ออกขายเป็นคู่แข่งรายใหม่ เดิมขายเฉพาะไม้ไปบดใช้เอง แต่ปัจจุบันมีรูปแบบที่บดเป็นของเหลวหรือทำเป็นแป้งฝุ่นขายแล้ว
สตรีในพม่าใช้แป้งนี้มานานกว่าสองพันปี ชาวพม่าจะทาแป้งพม่าบนใบหน้าให้น่าดูชม ปรกติแล้วมักแต้มเป็นจุด ๆ บนแก้ม หรือใช้นิ้วจุ้มป้ายเป็นริ้วบนแก้ม หรือทาเป็นวงบนแก้ม และมักทาสันจมูกด้วย แป้งนี้ยังใช้กับอวัยวะร่างกายตั้งแต่ศีรษะจรดเท้า
ที่แป้งได้รับความนิยมเพราะมีกลิ่นหอมดังไม้จันทน์ นอกจากเพื่อเป็นเครื่องสำอางดังกล่าวแล้ว แป้งพม่ายังมีสรรพคุณให้ความเย็นและป้องกันแดดเผา อนึ่ง เชื่อกันว่า แป้งพม่าช่วยขจัดสิวเสี้ยน ทำให้ผิวนุ่มขึ้น ทั้งยังป้องกันเชื้อรา เพราะมีสารออกฤทธิ์ คือ คูมาริน (coumarin) และมาร์เมซิน (marmesin)
อุราชิแมน มือปราบอนาคต
และเผยแพร่โดยสำนักพิมพ์อะกิตะ (Akita Shoten) ถูกดัดแปลงเป็นทีวีซีรีส์อะนิเมะที่ผลิตโดยทัตสุโนโกะ โปรดักชัน ในปี 1983 (Tatsunoko Productions) และเริ่มฉายตั้งแต่วันที่ 9 มกราคม ถึง 24 ธันวาคม 1983 บนฟูจิทีวี
การ์ตูนเรื่องนี้ ไทยทีวีสีช่อง 9 อ.ส.ม.ท. เคยนำเข้ามาฉายในเมืองไทยเป็นเจ้าแรก ใน ช่อง 9 การ์ตูน รุ่นแรก ๆ กว่า 30 ปี ซึ่งคนที่พากษ์เสียงของพระเอกก็คือ "น้าต๋อย เซมเบ้" เจ้าเก่านั่นเอง
การ์ตูนเรื่องนี้ชื่อว่า อุราชิแมน ซึ่งชื่อก็เหมือนนิทานญี่ปุ่น อุราชิม่า ทาโร่ ที่ช่วยเต่า แล้วได้ไปเที่ยววังเจ้าสมุทร พอกลับมาก็กลายเป็นว่าเวลาไม่กี่วันในใต้สมุทรกลายเป็นหลายร้อยปีบนโลก กลับมาโลกที่เขารู้จักเปลี่ยนไปหมดแล้ว
เนื้อเรื่องของการ์ตูนเรื่องนี้นั้น ตัวเอกนั้นอยู่ในปี 1983 (ปีที่การ์ตูนเรื่องนี้เขียน เกิน 25 ปีแล้ว) เป็นเหมือนอันตพาลที่เป็นคนเลวคนหนึ่งหลบการไล่ล่าของตำรวจ จนหลุดเข้าไปในพายุแล้วหลงไปอยู่ในปี 2050 ความจำเสื่อมจำอะไรไม่ได้ และมีองค์กรร้ายในตอนนั้นตามล่าตัวเขา ด้วยพลังอำนาจที่เขาได้มาระหว่างที่เดินทางผ่านกาลเวลาและการถูกล่าตัว ทำให้เขากลายเป็นตำรวจที่ไล่ปราบองค์กรร้ายนั้น เมื่อสืบไปเรื่อย ๆ ก็ดูเหมือนว่า หัวหน้าใหญ่สุดขององค์การนี้จะมีอะไรบางอย่างที่เหมือนกับเขา แม้กระทั่งรอยแผลเป็นในที่เดียวกัน ทำให้สงสัยว่า หัวหน้าใหญ่คนนั้นก็คือตัวเขาเองที่เติบโตเป็นตัวร้ายมาเรื่อย ๆ จนเป็นใหญ่ และต้องมาเจอกับตัวเขาที่ข้ามกาลเวลามาเป็นตำรวจ
บอกเล่าเรื่องราวของชายหนุ่มคนหนึ่งและแมวของเขาที่กำลังถูกไล่ล่าโดยตำรวจในช่วงระหว่างคืนที่กำลังมีพายุพัดกระหน่ำรุนแรงเป็นพิเศษ ในเมืองหลวงในปี 1983 ชายหนุ่มคนนั้นก็ได้ขับรถของเขาที่กำลังหนีการตามไล่ล่าของตำรวจเข้าไปในท่ามกลางของพายุไซโคลนอย่างกะทันหันและติดอยู่ในท่ามกลางความผิดปกติบิดเบือนของ ปริภูมิ/เวลา เป็นผลทำให้พวกเขาทั้งสองต้องจบเหตุการณ์ในช่วงเวลาในปัจจุบันของตัวเองลงและได้ผลัดหลงเข้าไปสู่ห้วงมิติเวลาในยุคอนาคต คือ ในปี 2050
จากความทุกข์ทรมานจากการสูญเสียความทรงจำไปทั้งหมด ในไม่ช้าเขาก็พบว่าเขากำลังถูกไล่ล่าโดยกองกำลังแห่งกองทัพเสมือนจริงของ Necrime (the army-like forces of Necrime), องค์กรอาชญากรรมชั้นนำ ที่อยู่ภายใต้การนำโดย Ludovich และเขาได้ใช้ชื่อตัวเองว่า "ริว อูราชิม่า" (Ryū Urashima) เขาได้เข้าร่วมเป็นสมาชิกกับกองกำลังของตำรวจและหันกลับมาต่อสู้กับพวก Necrime ในการต่อสู้กับพวก Necrime ครั้งนี้ เขาได้เขาร่วมต่อสู้โดยมี 2 เพื่อนตำรวจ คือ โซเฟีย อดีตแม่ชีที่มีนิสัยเป็นคนร่าเริงสนุกสนาน และ โคลด เพื่อนตำรวจหนุ่ม คอยเป็นกำลังอันสำคัญ หน่วยงานกองกำลังของตำรวจแห่งนี้ได้ดำเนินการโดยสารวัตร กอนโด โตรุ (Gondo Toru) เขายังได้ร่วมผจญภัยในครั้งนี้โดยมีแมวชื่อ "มะยา" (Myaa) ร่วมทางไปด้วยและเป็นหนึ่งในไม่กี่สิ่งที่จะช่วยเชื่อมโยงไปยังอดีตของเขาเท่าที่เขาจะทรงจำได้
กองพลตำรวจที่ 38 (กองกำลังตำรวจแมกน่า) (Magna Police Force)
https://www.youtube.com/watch?v=Kvf_Y_HTdls
https://www.youtube.com/watch?v=liEMS0PDg2A
https://www.youtube.com/watch?v=lVHk3SNIvLo
http://www.modxtoy.com/newboard/index.php?showtopic=135269
ชื่อเรื่อง :URASHIMAN
เสียง : ญี่ปุ่น บรรยาย : 
จำนวนแผ่น : 5 แผ่นจบ ราคา : 400 บ.
ต้นฉบับ : ไฟล์ AVI คุณภาพสูงภาพคมชัด